ต่างชาติกลับมาซื้อใหม่SET สัปดาห์หน้าไปต่อ
บล.โนมูระฯ มอง SET สัปดาห์หน้าไซด์เวย์อัพในกรอบต้าน 1,313/1,325 แนวรับ 1,283/1,274 จุด หลังจากราคาน้ำมันปรับขึ้นต่อเนื่อง รวมถึงต่างชาติเริ่มกลับเข้ามาซื้อหุ้นไทยอีกครั้ง ขณะที่แนะให้ติดตามตัวเลขสำคัญทั้งใน-นอกประเทศ
31 ม.ค. 2559

Technical Weekly: by Capital Nomura Securities (Thailand)
 
บล.โนมูระ พัฒนสิน มอง SET สัปดาห์หน้าไซด์เวย์อัพในกรอบต้าน 1,313/1,325 แนวรับ 1,283/1,274 จุด
สำหรับการฟื้นตัวของราคาน้ำมันดิบโลก ยังคงเป็นตัวกระตุ้นสินทรัพย์เสี่ยงฟื้นตัวต่อเนื่อง ผสานกับนโยบายผ่อนคลายจากธนาคารกลางทั่วโลกทั้ง ECB, BOJ เป็นตัวหนุนเพิ่มเติม โดยสัปดาห์ที่ผ่านมา BOJ ได้มีมติใช้ดอกเบี้ยนโยบายลงสู่ระดับติดลบ 0.1% (NegativeInterest Rate Policy) จากเดิมบวก 0.1% ในช่วงก่อนหน้า เพื่อช่วยกระตุ้นเศรษฐกิจ
ทั้งนี้ ส่งผลให้ค่าเงินเยนอ่อนค่าอย่างรวดเร็ว หนุนโอกาสในการเกิด Yen Carry Trade ซึ่งจะส่งผลให้ค่าเงินในสกุลเอเชียปรับแข็งค่าขึ้นอย่างโดดเด่นหนุนภาพรวมสินทรัพย์เสียงเอเชียฟื้นตัวต่อเนื่อง สอดคล้องกับแนวโน้มค่าเงินบาท ที่แข็งค่าลงสู่ระดับ 35.7 บาท/ดอลล่าร์ เมื่อเวลา 18.00 น. ของวันที่ 29/1/16 ช่วยกระตุ้น Fund Flow ไหลเข้า
โดยวันศุกร์ที่ผ่านมา ต่างชาติพลิกกลับมาซื้อสุทธิ 2.48 พันล้านบาท และซื้อสุทธิในตลาดพันธบัตรเป็นวันที่ 5 ติดต่อกัน อีก 5.39 พันล้านบาท (รวม 5 วันเม็ดเงินไหลเข้าตลาดพันธบัตรกว่า 4.14 หมื่นล้านบาท) เช่นเดียวกับตลาดฟิวเจอร์ ที่พบว่าต่างชาติยังคงทยอยสะสม Long Future ต่อเนื่องอีก 1,445 สัญญา ส่งผลให้ยอดสะสมต่างชาติตั้งแต่ต้นปี 2559 จนถึงปัจจุบัน เป็น Net Long สูงถึง 70,781 สัญญา เพิ่ม sentiment บวกต่อการฟื้นตัวของ SET ในระยะถัดไป
ขณะที่ ปัจจัยในประเทศสัปดาห์หน้าในวันที่  3 ก.พ. 59 จับตาการประชุม กนง. โดยมุมมอง Nomura ให้โอกาสการปรับดอกเบี้ยนโยบายลงอีก 0.25% สู่ระดับ 1.25% เพื่อกระตุ้นเศรษฐกิจภายในเพิ่มเติม
ส่วนปัจจัยต่างประเทศให้ติดตามในวันที่ 1 ก.พ. 59 ISM ภาคการผลิตของสหรัฐ cons คาด 48.5 จาก 48.2 จุด, PMI ภาคการผลิตของจีน คาด 49.6 ใกล้เคียงระดับเดิมที่ 49.7 จุด, PMI ภาคการผลิตของยูโรโซน คาดคงที่ที่ 52.3 จุด และในวันที่ 5 ก.พ. 59 การจ้างงานนอกภาคเกษตรของสหรัฐฯ
 
คลิกเพื่อดูรายละเอียด…